Għada l-Ħadd, fiż-Żonqor, f'Marsaskala, ser jinstemgħu dikjarazzjonijiet dwar kemm il-Partit Nazzjonalista għandu l-ambjent għal qalbu. Forsi ukoll ikollna dikjarazzjonijiet dwar kemm dan il-PN irid u fi ħsiebu jipproteġi ż-żona barra l-linja tal-iżvilupp (l-ODZ). F'kull rokna ta' Malta għandna x-xhieda ta' kemm, meta kellu l-opportunità, l-Partit Nazzjonalista fil-Gvern mexa mod ieħor. Kemm art ODZ ingħatat ghall-bini. Il-passat ma jgħaddix, ma jintesiex. Għax għadna nbatu l-konsegwenzi tiegħu. Il-kredibilità bil-mod biex tiksibha lura. Il-ġimgħa l-oħra qalulna : "l-ambjent hu l-futur tal-PN." Jiġifieri, l-PN għandu quddiemu l-opportunità biex jieħu rikba tajba minn fuq l–ambjent! Lil min tafu m'hemmx għalfejn tistaqsi għalih.
Lil min tafu tistaqsix għalih